Almuevennen, 1844-06-01
J Møderne den 7de November 1843, hvortil Landsoverretsprocurator Christensen og Artilleri-Capitain v. Bruun havde meldt Fofrald og den 5te December samme Aar, hvortil Etatsraad Povelsen, Landsoverretsprocurator Christensen og Jngenieur-Capitain v. Jacobsen havde anmeldt Forfald, behandledes en Deel løbende Sager. Det i afdøde Sogneforstander N. Andersens Sted valgte Medlem af Communalbestyrelsen Landsoverretsprocurator Klein tog Sæde i førstnævnte Forstanderskabs Møde, og ved sidstnævnte Møde var Birkedommeren tilstæde. Til Mødet den 12te December 1843 havde Landsoverretsprocurator Christensen og Jngenieur-Capitain v. Jacobsen anmeldt Forfald. Til Foretagelse var bestemt den i Mødet den 31te October udsatte Sag om Ligningsprinciperne. Efterat Formanden paa Forespørgsel havde meddeelt, at Auditeur Hall som Medlem af Ligningscomiteen ikke var indbuden til at overvære dette Møde, bemærkede Etatsraad Povelsen, at han antog, at Forstanderskabet skylder sig selv at tilkalde de Mænd, der som Comitee-Medlemmer have affattet Betænkninger, naar disse skulle debatteres, for at de kunne faae Leilighed til at oplyse og om fornødent gjøres yderligere begrunde deres Mening, og at der jo ikke kan være Tvivl om at saadant ikke alene er fuldkommen lovligt, men ogsaa i Communens særdeles Jnteresse. Han paaberaabte sig Analogien af Skoleanordningen for Lande om Tilkaldelse af hæderlige Mænd, saavelsom den ved andre Communalbestyrelser herskende Praxis f. Ex. ved Kjøbenhavns Amtsraad, hvor i et eget Tilfælde der fordrede særdeles Jndsigter, 3de Mænd udenfor Raadet vare tilkaldte, og bemærkede endelig, at Mangel af Jndbydelse var stridende imod, hvad der havde fundet Sted ved denne Sags tidligere Foretagelse. Forsit Vedkommende maatte han derfor sætte under Spørgsmaal, om denne Sag for Tiden kunde være at foretage. Efterat Formanden hertil havde bemærket, at Comitee-Medlemmer tidligere 2 Gange skriftlig havde været anmodet om at give Møde ved denne Sags intenderede Foretagelse, men at han ikke alene ikke var mødt, men end ikke havde givet noget Svar, og Forstanderskabet med 7 Stemmer mod 3 havde besluttet ikke at tage den fremsatte Exception til Følge, begjærede Minoriteten, Etatsraad Povelsen, Gaardeler Ole Larsen og Capitain Plokross, navnlig med Hensyn til Offentliggjørelsen af Sogneforstanderskabets Forhandlinger, deres Navne udtrykkelig tilført Protocollen. De af Comiteen i fornævnte Sag afgivne Betænkninger, der derefter bleve discuterede, lyde saaledes: Under 11te Juni forrige Aar har Forstanderskabet anmodet undertegnede Comittee om at yttre vor Formening om, hvorvidt de i Frederiksberg og Hvidoure Commune for Fattigskatsligningen hidtil fulgte Principer og Regler kunne ansees at være hjemlede i Lovgivningen og stemmende med billighed, samt, hvis dette maatte besvares benægtende, hvorledes og efter hvilke andre Principer og Regler da denne Afgift maatte være at paaligne, samt hvilke Ydere den overhovedet maa paaligge og hvorledes fornødent Mandtal og Control hensigtsmæssigst maatte kunne indføres og vedligeholdes med Hensyn til disse, Forstanderskabet har derhos i Forbindelse hermed ønsket vore Yttringer om, hvorvidt de samme Principer og Regler maatte være at følge med Hensyn til de Bidrag, der i Communen maa være at yde til Skolevæsenet og navnlig ikke blot til Skolelærernes Løn, men ogsaa til Skolernes Reparation og andre Udgifter.